7. ΒΑΣΙΛΙΚΟΝ ΔΙΑΤΑΓΜΑ της 27 Δεκ. 1956/12 Ιαν. 1957 Περί εκτελέσεως του υπ’ αριθ. 3206/1955 νόμου «περί καθορισμού βιομηχανικών ζωνών εις διαφόρους πόλεις και περιοχάς της Χώρας» Εν όψει του ν. 3206/55 «περί καθορισμού βιομηχανικών ζωνών εις διαφόρους πόλεις και περιοχάς της Χώρας». Άρθρον 1.-1.Από του, κατά τας διατάξεις του παρόντος, καθορισμού Βιομηχανικής τινος ζώνης εν τινι πόλει ή άλλη περιοχή της Χώρας η εγκατάστασις, επέκτασις, διαρρύθμισις ή ανακαίνισις των εν κατωτέρω άρθρω 5 διαλαμβανομένων Βιομηχανικών εργοστασίων ή αποθηκών και βιοτεχνικών εργαστηρίων, επιτρέπεται αποκλειστικώς και μόνον εντός της Βιομηχανικής ταύτης ζώνης, απαγορευομένης της εγκαταστάσεως, επεκτάσεως, διαρρυθμίσεως ή ανακαινίσεως τούτων εκτός αυτής. – 2. Σκοπός του καθορισμού των βιομηχανικών ζωνών είναι, αφ’ ενός μεν η εξυπηρέτησις και διευκόλυνσις της Βιομηχανικής αναπτύξεως της Χώρας, δια της εγκαταστάσεως των Βιομηχανικών εργαστηρίων ή αποθηκών και Βιοτεχνικών Εργαστηρίων εις καταλλήλους και εκ των προτέρων καθοριζομένους χώρους, όπου ως εκ της καταλληλότητος και της επαρκείας των διατιθεμένων γηπέδων, θα δύνανται ταύτα να εγκαθίστανται ανέτως και να επεκτείνωνται και αναπτύσσονται ακωλύτως, άνευ δεσμεύσεων ή περιορισμών, ή ανάγκης επιβολής δαπανηρών μέτρων εξουδετερώσεως προκαλουμένων εκ της λειτουργίας τούτων δυσμενών επιδράσεων εις περιοίκους και της λήψεως μέτρων συλλογικής εξυπηρετήσεως αυτών, αφ’ ετέρου δε και η προστασία των κατοικουμένων περιοχών των πόλεων ή άλλων περιοχών της Χώρας, εκ των δυσμενών επιδράσεων των προκαλουμένων εκ της εν αυταίς εγκαταστάσεως και λειτουργίας των εν προκειμένω βιομηχανικών εργοστασίων ή αποθηκών και βιοτεχνικών εργαστηρίων. –3.Εκάστη των βιομηχανικών ζωνών δύναται να καθορίζηται δι’ εν ή πλείονα είδη βιομηχανικών εργοστασίων ή αποθηκών και βιοτεχνικών εργαστηρίων, ή και να υποδιαιρείται εις τομείς, έκαστος των οποίων να καθορίζηται δια βιομηχανικά εργοστάσια ή αποθήκας και βιοτεχνικά εργαστήρια του αυτού ή και παρεμφερούς είδους. Άρθρον 2.-1.Κατ’ εξαίρεσιν της εν τη παραγρ. 1 του προηγουμένου άρθρου 1 απαγορεύσεως, δύναται να επιτραπή κατά τας κειμένας διατάξεις και υπό τας εν τη κατωτέρω παραγρ. 2 του παρόντος άρθρου διαλαμβανομένας προϋποθέσεις, η επέκτασις, διαρρύθμισις ή ανακαίνισις βιομηχανικών εργοστασίων ή αποθηκών και Βιοτεχνικών εργαστηρίων, ευρισκομένων εκτός των βιομηχανικών ζωνών, κατόπιν αποφάσεως του Υπουργείου Βιομηχανίας εκδιδομένης μετά γνωμοδότησιν του Μηχανολογικού Συμβουλίου, ούτινος τα μέλη δια την περίπτωσιν ταύτην προσαυξάνονται δι’ ενός Καθηγητού ειδικότητος μηχανολόγου του Ε.Μ. Πολυτεχνείου, οριζομένου υπό της Συγκλήτου τούτου, ως και ενός αντιπροσώπου του Συνδέσμου Ελλήνων Βιομηχάνων, οριζομένου υπ’ αυτού, αμφοτέρων δε επί διετεί θητεία.-2. Η εν τη προηγουμένη § 1 απόφασις εκδίδεται υπό την προϋπόθεσιν ότι: α)η αξία των διενεργηθησομένων επεκτάσεων ή ανακαινίσεων ή διαρρυθμίσεων κτιριακών ή μηχανολογικών δεν θα υπερβαίνη το εν τέταρτον (1/4) της όλης αξίας του κτιρίου και της εγκαταστάσεως νομίμως  λειτουργούντος βιομηχανικού εργοστασίου, αποθήκης ή βιοτεχνικού εργαστηρίου υφισταμένων κατά τον καθορισμόν της βιομηχανικής ζώνης β)υφίστανται ευνοϊκαί συνθήκαι περιοχής και εγκαταστάσεως δια την εκτέλεσιν επεκτάσεως, ανακαινίσεως ή διαρρυθμίσεως και γ)υφίσταται εξαιρετική ανάγκη από απόψεως τεχνικών, οικονομικών ή εργατικών συνθηκών εκτελέσεως εν τω βιομηχανικώ εργοστασίω, αποθήκη ή βιοτεχνικώ εργαστηρίω των αιτουμένων επεκτάσεων, διαρρυθμίσεων ή ανακαινίσεων. Άρθρον 3.-1.Δια τον καθορισμόν της περιοχής και της εκτάσεως των βιομηχανικών ζωνών εξετάζεται το ζήτημα από απόψεως –α)Μεγέθους και είδους βιομηχανικής επιδόσεως ως και μηχανολογικής συγκροτήσεως των ιδρυθησομένων εργοστασίων. -β)Υφισταμένου σχεδίου πόλεως και της προβλεπομένης επεκτάσεως ή διαρρυθμίσεως τούτου. -γ)Υφισταμένης καταστάσεως εκ της υπάρξεως βιομηχανικών εργοστασίων εν τη περιοχή. -δ)Επαρκείας και καταλλήλου διαμορφώσεως των διατιθεμένων εκτάσεων, γειτνιάσεως αυτών προς εργατικούς συνοικισμούς και Σιδηροδρομικούς Σταθμούς, λιμένας και διαμετακομιστικά μέσα, και–ε)Συγκοινωνιακής εν γένει εξυπηρετήσεως, διατάξεως δικτύου υπονόμων, υδρεύσεως, παροχής ηλεκτρικής ενεργείας. -2.Ομοίως δια το καθορισμόν των ως άνω Βιομηχανικών Ζωνών, τα Βιομηχανικά Εργοστάσια, αι αποθήκαι και τα βιοτεχνικά εργαστήρια διακρίνονται: -α) Εις επικίνδυνα, λόγω εκρήξεως, πυρκαϊάς ή άλλης αιτίας. –β)Εις ανθυγιεινά, λόγω αναθυμιάσεων, δυσοσμίας, μολύνσεων ή άλλης αιτίας. γ)Εις ενοχλητικά, λόγω θορύβου, κραδασμών, καπνού ή άλλης αιτίας, επί σκοπώ εγκαταστάσεως κατά πρώτον λόγον των επικινδύνων και κατά δεύτερον λόγον των ανθυγιεινών εις τας πλέον απομεμακρυσμένας κατωκημένων θέσεων περιοχάς. Άρθρον 4.-1.Θεωρούνται κατ’ αρχήν ενδεικτικώς ως επικίνδυνα, από της απόψεως του είδους αυτών, τα εργοστάσια πυρίτιδος, εκρηκτικών υλών, φωτιστικών ή πεπιεσμένων αερίων, θειώδους ή νιτρικού οξέος, διθειούχου άνθρακος, χλωρικών αλάτων, φωσφόρου και αιθέρος, τα εργοστάσια επεξεργασίας ρητινικών προϊόντων, τα τερεβυνθελαιοποιεία, τα οινοπνευματοποιεία, τα πυρηνελαιουργεία, τα χρωματουργεία και βερνικοποιεία και παν έτερον τοιούτον προκαλούν κινδύνους λόγω εκρήξεως, αναφλέξεως ή άλλης αιτίας. -Επίσης ως επικίνδυνοι θεωρούνται αι αποθήκαι εναποθηκεύσεως πυρίτιδος και εκρηκτικών υλικών, πυροτεχνημάτων, βενζίνης, πετρελαίου, οινοπνεύματος, θείου, ρητινωδών ουσιών, ταινιών κινηματογράφου και παντός εν γένει υλικού, υποκειμένους εις έκρηξιν ή ανάφλεξιν. –2.Θεωρούνται κατ’ αρχήν ενδεικτικώς ως ανθυγιεινά από απόψεως του είδους αυτών, τα βυρσοδεψεία, τα μεταξουργεία εκ φυσικής μετάξης, τα εργοστάσια χημικών λιπασμάτων, τα πλυντήρια, τα εργοστάσια μολύβδου και αρσενικού, τα ζυθοπωλεία και οινοποιεία, τα εργοστάσια επεξεργασίας οστών, τα εργοστάσια αλιπάστων και παν έτερον τοιούτον προκαλούν ανθυγιεινάς συνθήκας λόγω αναθυμιάσεως, μολύνσεως ή άλλης αιτίας. Επίσης ως ανθυγιειναί θεωρούνται αι αποθήκαι, εις ας εναποθηκεύονται ακατέργαστα δέρματα, οστά και έρια, πάσης φύσεως ράκη, χάρτης πολτοποιήσεως και παν υλικών δημιουργούν ανθυγιεινάς συνθήκας λόγω αναθυμιάσεως, μολύνσεως ή άλλης αιτίας. -3. Θεω (Μετά τη σελ. 36(α) Σελ. 36,01 Έλεγχος Σκοπιμότητας Ιδρύσεως Βιομηχανιών 13.Β.α.7 ΟΑ-3 ρούνται κατ’ αρχήν ενδεικτικώς ως ενοχλητικά, από της απόψεως του είδους αυτών, οι κυλινδρόμυλοι, τα υφαντουργεία, τα κλωστήρια, τα ξυλουργικά και μεταλλουργικά εργοστάσια, τα λεβητοποιεία, σιδηρουργεία και καρφοβελονοποιεία, τα χυτήρια, τα υαλουργεία, τα τσιμεντοποιεία, αι ασβεστοκάμινοι, τα εργοστάσια επεξεργασίας μαρμάρων και παν έτερον τοιούτον προκαλούν ενοχλήσεις λόγω θορύβου, κραδασμών, καπνού, ή άλλης αιτίας. Άρθρον 5.-1.Τα βιομηχανικά εργοστάσια, αποθήκαι και βιοτεχνικά εργαστήρια άτινα μετά τον καθορισμόν της βιομηχανικής ζώνης εν τινι πόλει ή άλλη περιοχή της Χώρας, δέον να εγκαθίστανται αποκλειστικώς και μόνον εντός αυτής, είναι τα ακόλουθα: -α)Τα χρησιμοποιούντα κτίρια (κύρια και βοηθητικά), συνολικού όγκου άνω τω 500 κυβ. μέτρων εξαιρέσει των αρτοποιείων, ή γήπεδα (συμπεριλαμβανομένων και των εφ’ ων τα κτίρια) συνολικής επιφανείας άνω των 500 τετρ. μέτρων.-β)Τα χρησιμοποιούντα ατμολέβητα β΄ κατηγορίας τουλάχιστον. –γ)Τα επεξεργαζόμενα ή χρησιμοποιούντα εκρηκτικάς ή ευφλέκτους ή ανθυγιεινάς ύλας, εις ποσότητα ανωτέραν των 50 χιλιογράμμων ανά 8ωρον. –δ)Τα χρησιμοποιούντα κινητήριον δύναμιν ανωτέραν των 25 ΗΡ. προκειμένου δε περί των ξυλουργικών και υφαντουργικών εργοστασίων, ελαιοτριβείων, αλευρομύλων και μακαρονοποιείων, λεβητοποιείων, σιδηρουργείων και καρφοβελονοποιείων, μεταξουργείων, πλυντηρίων, βυρσοδεψείων, ως και επεξεργασίας μαρμάρων, τα χρησιμοποιούντα κινητήριον δύναμιν ανωτέραν των 10 ΗΡ. –ε)Τα χρησιμοποιούντα καμίνους ή κλιβάνους συνολικής χωρητικότητος άνω του ημίσεος κυβικού μέτρου, εξαιρέσει των κλιβάνων αρτοποιΐας και ζαχαροπλαστικής. – στ)Αι αποθήκαι και εγκαταστάσεις εναποθηκεύσεως εκρηκτικών υλών εις ποσότητα ανωτέραν των 50 χιλιογράμμων ή ευφλέκτων υλών ανωτέραν των 10.000 χιλιογράμμων. –2.Εκτός των εν τη προηγουμένη παραγράφω 1 αναφερομένων βιομηχανικών εργοστασίων ή αποθηκών και βιοτεχνικών εργαστηρίων, άτινα υποχρεωτικώς δέον να εγκαθίστανται εντός των βιομηχανικών ζωνών, δύνανται να εγκαθίστανται προαιρετικώς εντός αυτών και τα πάσης φύσεως ήσσονος σημασίας τοιαύτα. Άρθρον 6.-1.Δια την μελέτην και τον καθορισμόν βιομηχανικών ζωνών εν τη περιοχή της τέως Διοικήσεως Πρωτευούσης, συνιστάται δι’ αποφάσεως του Υπουργού Βιομηχανίας οκταμελής Επιτροπή απαρτιζομένη εξ ενός Επιθεωρητού ή Αρχιμηχανικού Μηχανολόγου Α΄ του Υπουργείου Βιομηχανίας ως Προέδρου και επτά (7) ετέρων μελών, ήτοι ενός Αρχιμηχανικού – Μηχανολόγου του Υπουργείου Βιομηχανίας, ενός Επιθεωρητού Βιομηχανίας του Υπουργείου Βιομηχανίας, ενός Νομομηχανικού της Υπηρεσίας Οικισμού του Υπουργείου Συγκοινωνιών και Δημ. Έργων, ενός ανωτέρου υπαλλήλου επί βαθμώ τουλάχιστον 4ω της Υγειονομικής Υπηρεσίας του Υπουργείου Κοινωνικής Προνοίας, ενός ανωτέρου υπαλλήλου επί βαθμώ τουλάχιστον 4ω της Νομαρχίας Αττικής, ενός αντιπροσώπου του Συνδέσμου των Ελλήνων Βιομηχάνων και ενός αντιπροσώπου της Συνομοσπονδίας Επαγγελματ. και Βιοτεχνών. –Χρέη Γραμματέως της Επιτροπής εκτελεί εις των υπαλλήλων της Γεν. Δ/νσεως Μηχανολογίας του Υπουργείου Βιομηχανίας, οριζόμενος υπό του Υπουργού Βιομηχανίας. –2.Ομοίως δια την μελέτην και τον καταρτισμόν βιομηχανικών ζωνών εις τας  Σελ. 36,02 ΟΑ-4 13.Β.α.7 Έλεγχος Σκοπιμότητας Ιδρύσεως Βιομηχανιών άλλας πόλεις ή περιοχάς της Χώρας, δύναται να συνιστώνται δι’ αποφάσεως του Υπουργού Βιομηχανίας, Επιτροπαί απαρτιζόμεναι εξ ενός ανωτέρου τεχνικού υπαλλήλου εξ εκάστου των Υπουργείων Βιομηχανίας και Συγκοινωνιών και Δημ. Έργων, εξ ενός ανωτέρου υπαλλήλου του Υπουργείου Κοινωνικής Προνοίας και ετέρου τοιούτου της οικείας Νομαρχίας, ως και ενός αντιπροσώπου εκάστης των οικείων Οργανώσεων Βιομηχάνων και Βιοτεχνών, εφ’ όσον υφίστανται τοιαύται. –Των επιτροπών τούτων προεδρεύει ο ανώτερος κατά βαθμόν Δημόσιος υπάλληλος, μεταξύ δε ομοιοβάθμων ο αρχαιότερος. –Χρέη Γραμματέως εκτελεί εις των υπαλλήλων της οικείας Νομαρχίας οριζόμενος υπό του Νομάρχου. –3.Τα εκ δημοσίων υπαλλήλων μέλη των εν τω παρόντι άρθρω αναφερομένων Επιτροπών υποδεικνύονται υπό του οικείου Υπουργού ή Νομάρχου τα δε λοιπά υπό των οικείων οργανώσεων. Άρθρον 7.-1.Η Επιτροπή Βιομηχανικών Ζωνών λειτουργεί παρά τη αρμοδία Δ/νσει Μηχ/κών Εγκαταστάσεων του Υπουργείου Βιομηχανίας ή παρά τη οικεία Νομαρχία αναλόγως της περιπτώσεως, μελετά άπαντα τα υποβαλλόμενα προς αυτήν σχετικά στοιχεία, διενεργεί επιτοπίους επιθεωρήσεις εις τας υπό κρίσιν περιοχάς, συντάσσει τα σχετικά διαγράμματα βοηθουμένη υπό των αρμοδίων Υπηρεσιών των Υπουργείων Βιομηχανίας, Συγκοινωνιών και Δημ. Έργων και Κοιν. Προνοίας ως και υπό των οικείων Νομαρχιών και Δήμων, διατυπώνουσα εν πρακτικώ την κατ’ αρχήν πρότασίν της. –2).Η πρότασις της Επιτροπής Βιομηχανικών Ζωνών υποβάλλεται υπό του Προέδρου αυτής εις το Υπουργείον Βιομηχανίας προκειμένου περί της περιοχής της τέως Διοικήσεως Πρωτευούσης ή την οικείαν Νομαρχίαν προκειμένου περί των λοιπών περιοχών της Χώρας, διαβιβαζομένη υπό τούτων προς τον οικείον Δήμον ή Κοινότητα. –3.Υπό του οικείου Δήμου ή της Κοινότητος εκτίθεται εν τω Δημαρχιακώ ή Κοινοτικώ Καταστήματι η πρότασις της Επιτροπής μετά των σχετικών σχεδιαγραμμάτων ειδοποιουμένου του Κοινού περί τούτου υπό του Δημάρχου ή του Προέδρου της Κοινότητος δια γενικής προσκλήσεως τοιχοκολλουμένης εις τα δημοσιώτερα μέρη των χαρακτηριζομένων ως Βιομηχανικών ζωνών και των γειτονικών αυταίς περιοχών των πόλεων ή κωμοπόλεων. –4.Πας ενδιαφερόμενος δύναται να λάβη γνώσιν των ανωτέρω στοιχείων και να υποβάλη εγγράφως εις τον Δήμον ή την Κοινότητα τας κατά της προτάσεως της Επιτροπής Βιομηχανικών Ζωνών ενστάσεις του, εντός προθεσμίας ενός μηνός από της ειδοποιήσεως. 5.Αι ενστάσεις αύται αποστέλλονται υπό του Δημάρχου ή του Προέδρου της Κοινότητος προς το Υπουργείον Βιομηχανίας ή την οικείαν Νομαρχίαν αναλόγως της περιπτώσεως, εξετάζονται δε αύται υπό των αυτών Επιτροπών αίτινες διατυπώνουσι μετά ταύτα την οριστικήν των πρότασιν δια τον καθορισμόν της Βιομηχανικής Ζώνης. 6.Η τελική αύτη πρότασις μετά των σχετικών ενστάσεων και σχεδιαγραμμάτων, υποβάλλεται εις το Υπουργείον Βιομηχανίας απ’ ευθείας προκειμένου περί της περιοχής τέως Διοικήσεως Πρωτευούσης ή δια της οικείας Νομαρχίας εις πάσαν άλλην περίπτωσιν, όπερ εισάγει την υπόθεσιν εις το παρ’ αυτώ Μηχανολογικόν Συμβούλιον προς γνωμοδότησιν. 7.Μετά την έκδοσιν της κατά την προηγουμένην παράγραφον γνωμοδοτήσεως του Μηχανολογικού Συμβουλίου, διαβιβάζονται άπαντα τα σχετικά και προς το Συμβούλιον Οικισμού, ίνα γνωμοδοτήση και τούτο σχετικώς, αμφότεραι δε αι γνωμοδοτήσεις αύται τίθενται μετά ταύτα υπ’ όψιν του Υπουργού Βιομηχανίας και του Υφυπουργού Οικισμού προς έγκρισιν του καθορισμού της βιομηχανικής ζώνης δια της εκδόσεως του εν παρ. 1 του άρθρ. 1 του Νόμ. 3206/55 αναφερομένου Β.Δ/τος μερίμνη του Υπουργείου Βιομηχανίας. Άρθρ.8.-Μετά τον καθορισμόν βιομηχανικής τινος ζώνης, τα εκτός αυτής παραμένοντα και νομίμως λειτουργούντα Βιομηχανικά εργοστάσια, αποθήκαι ή Βιοτεχνικά εργαστήρια δύνανται να εξακολουθούν να λειτουργούν ως είχον κατά τας κειμένας διατάξεις, επιτρεπομένης και της ανανεώσεως των ληγουσών τυχόν εν τω μεταξύ αδειών λειτουργίας τούτων, ως και της χορηγήσεως εις ταύτα αδείας επεκτάσεως, διαρρυθμίσεως ή ανακαινίσεως, εφ’ όσον ήθελον συντρέξει αι προϋποθέσεις του άρθρ. 2 του παρόντος Β.Δ/τος. Η ισχύς του παρόντος Β.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 